Diit 28
Pal kɛ lär tɛthä lɔaac.
(Dit Dee-bid)
1
Cɔalä ni ji̱ lö Kuoth Nhial
gääŋdä /cu ɣä ɣɔ̱th,
kɛ ɣöö mi wi̱i̱ wä biɛt
kä cɔalä ji̱
ɣän bä ce̱tnikɛ nɛy tin
ci wä jɔɔkni.
2
Liŋ jɔw palädä min thiëëcä ji̱
mi cɔalä ji̱ kɛ kui̱ lua̱k,
mi wa̱a̱ tetkä wä tar nhial
lotdä luaakdu min rɛl
gɔɔydɛ rɔ.
3
Cu ɣä bi naŋ kɛɛl
kɛ ji̱ nyuɔɔni,
kɛnɛ nɛy tin la la̱tkɛ jiäk,
tin la latkɛ mal kɛ ji̱
thieekädiɛn,
kä thiäŋ ni lo̱ckiɛn kɛ tiɛɛl.
4
Tɔ̱ŋkɛ kɛ kui̱ ciɛŋädiɛn in jiääk,
kɛnɛ lät nyuɔɔni tin ca la̱t.
Tɔ̱ŋkɛ kɛ kui̱ kä tin ca lat ɛ kɛn,
kämnikɛ min ro̱ŋ kɛ lätkiɛn.
5
Kɛ ɣöö /kenkɛ lät
Kuɔth Nhial luɔ̱th,
tin cɛ la̱t kɛ tetkɛ,
bɛ kɛ da̱k ni piny
kä /cɛ kɛ bi nyɔk kɛ no̱o̱ŋ nhial.
6
A puɔ̱th tekɛ Kuoth Nhial,
kɛ ɣöö cɛ jɔw palädä liŋ.
7
Kuoth Nhial ɛ buɔ̱mdä kä ɛ ko̱tdä,
kä ŋa̱a̱thä ni jɛ kɛ lɔcdä.
Inɔ cɛ ɣä luäk, kä tɛth lɔcdä,
bä jɛ puany kɛ diitkä
kɛ tɛ̈th lɔaac.
8
Kuoth Nhial ɛ buɔ̱m nɛɛnikɛ,
kä jɛn ɛ gua̱th lua̱k
kä nɛɛkɛ tin cɛ mɛk.
9
Kän nɛɛku, kä poth kɛ,
ku la yieendiɛn,
kä titkɛ amäni cäŋ kɛl.
